text: To unge mænd kastede med cykler
  25 maj 2015 kl. 05.27
  KL. 1.05 blev politiet kaldt til Murtfeldts Plads i Varde. Her muntrede to unge mænd sig med at kaste rundt med cykler. I alt syv cykler og en bil blev skadet.
  De to unge mænd er sigtet for hærværk. De er 17 og 18 år og er fra lokalområdet.
  - Det muntrede sig med at kaste cyklerne i en stak. Og en enkelt kastede de op på en bil, som fik skader, fortæller vagtchef Erik Lindholt, Syd- og Sønderjyllands Politi, til TV SYD.
  - Vi har taget to af de skadede cykler med ind til sporsikring, forklarer vagtchefen. Så hvis der er to, der mangler deres cykler fra Murtfeldts Plads, så kan de henvende sig til lokalpolitiet i morgen.
  De fem andre cykler er markeret med politiets ?mine-strimmel?. Ejerne er velkomne til at kontakte politiets servicecenter på telefon 1-1-4, så hærværket kan blive anmeldt.
  